*Студијска група:Грађевинско инжењерство*

*Наставни предмет :ПРОЈЕКТОВАЊЕ*

*Предметни наставник : Мр Дејан МИЛИВОЈЕВИЋ дипл.инж.арх*

**СЕМЕСТРАЛНИ ЗАДАТАК ЗА ШКОЛСКУ 2015/2016 годину**

-У графичком прилогу приказана је геодетска подлога локације на којој се црта семестрални задатак из пројектовања. Црвеном линијом ограничена је парцела на којој је потребно радити семестрални задатак.

-Присуство и активан рад на предавањима и вежбама су обавезни за све студенте. Изостанци се морају правдати.Обавезно носити оловку, прибор за цртање и папир А-4 и А-3 формата. Такође, поред белог папира понети и провидни паус. Накнадно се може вежба обрадити уз помоћ рачунара али само на основу потписа са школског рада.На вежбама се добијају упутства о томе како се ради семестрални задатак.Консултације користе студенти који су оправдано изостали или који имају посебно интересовање за наставни предмет.

**ПРВА ВЕЖБА**

-Анализирати природне услове на задатој локацији : морфологију, топологију, оријентацију, климу

-Написати закључке анализа у форми кратких констатација и реченица. Податке црпети са подлоге-*читање карте*.

Нацртати попречни пресек x-x

*-На ситуационом плану-подлози уцртан је оквирни габарит зграде ради израде вежби док ће сваки кандидат дефинисати свој ситуациони план на основу одобреног идејног решења и приложити га у крајњем елаборату.*

**ДРУГА ВЕЖБА**

-На подлози уцртати : грађевинске линије и зону дозвољене градње

 регулационе линије

-Зона дозвољене градње је површина која је са горње стране омеђена линијом АB, друга линија је паралелна са њом на одстојању 14 м у хоризонталној пројекцији.Десна граница зоне је паралелна са линијом BC на одстојању od 10m, лева граница је паралелна са линијом А D на одстојању од 7 м. Израчунати коефицијент заузетости за задати габарит.Израчунати коефицијент изграђености ако је спратност пет једнаких етажа.

**ТРЕЋА ВЕЖБА, ЧЕТВРТА ВЕЖБА, ПЕТА ВЕЖБА**

-Извршити основну нивелацију и планирање терена: означити улаз у објекат, означити улаз у гаражу, уцртати приступне колске рампе, пешачке стазе

-Елементи уређења терена : спољашње уређене терасе, травњаци, цветњаци, хладњаци, павиљони, чесме, фонтане, пескарници за игру деце, осветљење, клупе, игралиште ...

**ПРВИ КОЛОКВИЈУМ**

**ШЕСТА ВЕЖБА, СЕДМА ВЕЖБА, ОСМА ВЕЖБА, ДЕВЕТА ВЕЖБА, ДЕСЕТА ВЕЖБА**

-Решити диспозицију, функционални распоред основе сутерена/гаража, подрум, оставе/.

-Решити диспозицију, функционални распоред основе приземља.

-Решити диспозицију, функционални распоред основе поткровља.

**ЈЕДАНАЕСТА ВЕЖBА, ДВАНАЕСТА ВЕЖБА, ТРИНАЕСТА ВЕЖБА**

Финализурање идејног решења, усклађивање организације и конструкције, исцртавање основа, пресека, изгледа и довршење ситуације

**ДРУГИ КОЛОКВИЈУМ**

Потписивање индекса за све студенте који су стекли право на потпис, то значи минимум 70% присуства настави, позитивно оцењене вежбе и одобрено пројектно решење. Потпис је услов за излазак на писани део испита. Оцена се формира из резултата са вежби, колоквијума, писаног дела испита и урађеног пројектног елабората са листовима са свих вежби, колоквијума, испита, и коначног идејног решења.

**УПУТСТВО**

*ОBАВЕЗЕ СТУДЕНАТА*

Сви студенти морају да користе своју подлогу за семестрални задатак, такође морају да формирају фасциклу са својим радовима са вежби и да у фасцикли чувају све радове.

Студенти су дужни да вежбе раде у школи и да их благовремено коригују према исправкама које им сугерише наставник и да исправљену вежбу донесу наставнику на увид.

*САДРЖАЈ КРАЈЊЕГ ЕЛАБОРАТА*

Урбанистички параметри: површина сутерена, рачунајући и терасе које леже на терену до 90 m2.

Поткровна етажа са надзидком макс.150 cm.Кровне равни нагиба од 30-45°.

**1: 100 СИТУАЦИОНИ ПЛАН:** пресеци кроз терен, положај зграде, нивелационо решење, елементи уређења партера.

**1:50 ОСНОВА ПОДРУМА**: котларница, остава, гаража

**1:50 ОСНОВА ПРИЗЕМЉА**: ветробран, улазни хол, степениште за подкровље, нужник, кухиња, ручавање, дневни боравак, велика тераса која је пожељно да је повезана са тереном и да је повезена са дневним боравком и кухињом и трпезаријом непосредно. Радна односно спаваћа соба и купатило.

**1:50 ОСНОВА ПОДКРОВЉА**: две или три собе за спавање са конфорним купатилом, пожељне терасе уз собе за спавање

**1:50 ДВА ПРЕСЕКА** (КРОЗ ЗГРАДУ И ТЕРЕН)

**1:50 ЧЕТИРИ ИЗГЛЕДА**

**ПРЕПОРУКЕ**

**Обзиром да је локација у планинском подручију, на Златибору, потребно је изабрати адекватан тип кровне конструкције и адекватан покривач. Спољни изглед може да буде модеран у изразу или у планинском стилу.**

**ФОРМАТ**

**Сви цртежи цртају се на формату А-3, први и задњи лист су корице. Сви листови се нумеришу. На предњој корици студент уписује име и презиме, број досијеа, назив предмета, назив пројекта, име наставника**

**ЛИСТОВЕ САВИЈАТИ НА ФОРМАТ А-4**

**05.10.2013.**

предметни наставник: Дејан МИЛИВОЈЕВИЋ

*Студијска група:Грађевинско инжењерство*

*Наставни предмет:ПРОЈЕКТОВАЊЕ*

*Предметни наставник: Мр Дејан МИЛИВОЈЕВИЋ дипл.инж.арх.*

**ВЕЖBЕ ИЗ ПРЕДМЕТА ПРОЈЕКТОВАЊЕ**

**школска 2015/2016**

Име и презиме студента, број индекса

..........................................................................................................................................................

Први колоквијум............................................

Други колоквијум..........................................

Присуство настави ........................................

**АКТИВНОСТИ У НАСТАВИ**

|  |  |
| --- | --- |
| ДАТУМ | Опис активности |
|  |  |
| Парцијалне оцене  |
|  |  |  |  |  |  |  |
| оцена семестралног рада | оцена испита | колоквијуми | **коначна оцена** |

...............................................................................................

Мр Дејан МИЛИВОЈЕВИЋ